Diari Oficial de la Generalitat Valenciana


Sumari del DOGV 1807, del 18-06-1992 (1992/825180)

RESOLUCIÓ de 4 de juny de 1992, de la Direcció General d'Ordenació i Innovació Educativa, per la qual convoca un concurs per a la incorporació d'instituts de Batxillerat al programa Informàtica a l'Ensenyament.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1807

Data del DOGV
:   18-06-1992

Secció del DOGV
:   ALTRES DISPOSICIONS

Número del document
:   1992/825180


Data del document
:   04-06-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 4 de juny de 1992, de la Direcció General d'Ordenació i Innovació Educativa, per la qual convoca un concurs per a la incorporació d'instituts de Batxillerat al programa Informàtica a l'Ensenyament.  
L'Ordre de 28 d'abril de 1988, de la Conselleria de Cultura, Educació i Ciència (DOGV del 6 de juny de 1988), estableix com a àmbit d'actuació del Pla d'Introducció de la Informàtica els centres públics d'ensenyaments no universitaris.  
L'esmentada ordre faculta la Direcció General d'Ordenació i Innovació Educativa a dictar les instruccions oportunes per al seu desplegament i execució.  
Per això, i en virtut de les facultats que atorga a aquesta direcció general l?esmentada ordre, resolc:  
Primer  
Convocar un concurs per a ampliar el nombre d'instituts de Batxillerat participants en l'experiència d'introducció de la informàtica en els centres d'ensenyaments no universitaris.  
Segon  
Aprovar les bases següents, per les quals es regeix aquesta convocatòria:  
I. El nombre de centres a què es dotarà d'aula informàtica durant el curs 1992-93 serà com a mínim de quinze.  
II. Podran sol·licitar-ne la incorporació tots els instituts i extensions de Batxillerat que encara no es troben adscrits al programa Informàtica a l'Ensenyament. Les sol·licituds, signades pel director/a del centre, s'hauran d'adreçar a:  
- Conselleria de Cultura, Educació i Ciència  
Direcció General d'Ordenació i Innovació Educativa   
Avinguda de Campanar, 32  
46836, València  
III. El termini d'admissió de sol·licituds finalitzarà el 10 de setembre de 1992. Les sol·licituds seran presentades en el registre d'aquesta conselleria o per qualsevol dels mitjans previstos en l'article 66 de la Llei de Procediment Administratiu.  
IV. S'adjuntarà a les sol·licituds la documentació següent:  
1. Dades del Centre d'acord amb l'annex I d'aquesta resolució.  
2. Còpia de les actes del claustre de professors i del consell- escolar- en què conste el seu compromís de donar suport a l'experiència.  
3. Descripció de les característiques de l?espai destinat a l'aula d'informàtica, les seues dimensions i les mesures de seguretat què s'hi aplicaran cas de ser seleccionat el centre.  
4. Resum de les activitats informàtiques realitzades en el centre fins ara, amb l'utilització, per a cadascuna, del model de l'annex II. En aquestes activitats cal indicar-hi:  
- Arees del currículum en què s'ha utilitzat l?ordinador i tipus d'activitats realitzades en cadascuna.  
- Si s'imparteix l?EATP d'informàtica, els professors que l?han impartit des de la implantació.  
5. Relació, d'acord amb el model de l'annex III, que incloga, almenys, tres professors/es amb destinació definitiva en el centre durant el curs 1992/93, que es vincularien a l'experiència, i s'hi adjuntarà per a cadascun:  
- Currículum que incloga els detalls relacionats amb la informàtica (màxim 2 fulls). Es podran sol·licitar proves documentals de les dades que figuren en el currículum.  
- Compromís de realitzar les activitats, cursos i reunions necessaris per al desenvolupament de l'experiència.  
6. Informe del director/a sobre els projectes de permanència en el centre del professorat que figura en el punt 5.  
7. Relació del material informàtic existent en el centre i ús actual que se'n fa d'acord amb el model de l'annex IV.  
V. La Direcció General d'Ordenació i Innovació Educativa seleccionarà els centres que s'integren en l'experiència i procurarà, per a facilitar-ne el futur desenvolupament, que la distribució siga proporcional al nombre de centres per província.  
Per tal de realitzar la selecció dels centres, la Direcció General d'Ordenació i Innovació Educativa nomenarà una comissió formada per:  
- Un representant de la Direcció General d'Ordenació i Innovació Educativa.  
- Un representant de la Direcció General de Centres.  
- El Coordinador del programa Informàtica a l?Ensenyament.  
- Un director/a d'institut de Batxillerat designat per aquesta direcció general.  
- Dos membres de l?Equip Coordinador del Programa Informàtica a l?Ensenyament.  
L'esmentada comissió valorarà les sol·licituds d?acord amb el barem especificat en l'annex V d'aquesta convocatòria.  
VI. Per tal d'homogeneïtzar, coordinar i potenciar el desenvolupament de l'experiència, els centres seleccionats es comprometen al seguiment de totes les normes que elaborarà aquesta direcció general.  
VII. El material informàtic tramés als centres per aquest concurs es considerarà en dipòsit i estarà adscrit a cada centre mentre duren les condicions per què va ser seleccionat.  
València, 4 de juny de 1992.   
La Directora General d'Ordenació i Innovació Educativa: Carmen Macián Armengot.  
Veure annex